Tesla Semi

Το Tesla Semi είναι ένα πλήρως ηλεκτρικό φορτηγό από την αμερικανική αυτοκινητοβιομηχανία Tesla, Inc. το οποίο ανακοινώθηκε για πρώτη φορά στις 16 Νοεμβρίου 2017. Σύμφωνα με ανακοίνωση που έγινε τον Ιούνιο του 2019, η μαζική παραγωγή του επρόκειτο να ξεκινήσει προς τα τέλη του έτους 2020, αλλά μετά αναβλήθηκε για τη σεζόν του 2023. Τελικώς, η παραγωγή του ξεκίνησε τον Οκτώβριο του 2022, αρκετά χρόνια πίσω από το χρονοδιάγραμμα, και οι αρχικές παραδόσεις έγιναν στην PepsiCo την 1η Δεκεμβρίου 2022.

Η μαζική παραγωγή του Semi προγραμματίζεται να ξεκινήσει έως τον Μάρτιο του 2026. Μόλις ολοκληρωθεί, η μονάδα παραγωγής, που βρίσκεται δίπλα στην υπάρχουσα εγκατάσταση Giga Nevada, σχεδιάζεται να παράγει 50.000 φορτηγά Semi ετησίως. Ο όγκος παραγωγής του Semi αναμένεται να φτάνει στα ίδια επίπεδα με ένα συγκρίσιμο πετρελαιοκίνητο φορτηγό.

Η Tesla δήλωσε ότι το Semi θα έχει αυτονομία 300 με 500 μιλίων / 480 με 800 χλμ. σε μια πλήρη φόρτιση και θα μπορεί να φορτίσει στο 80% της πλήρους φόρτισης μέσα σε 30 λεπτά χρησιμοποιώντας τους Tesla Megachargers. Επίσης, ο γενικός διευθυντής και διευθύνων σύμβουλος της Tesla, Ίλον Μασκ, δήλωσε ότι το Semi θα παράγεται στάνταρ με το Autopilot της Tesla, που θα του επιτρέπει να οδηγεί ημι-αυτόματα στους αυτοκινητοδρόμους, καθώς και ότι ο ηλεκτρονικός έλεγχος ευστάθειας στους ανεξάρτητους ηλεκτροκινητήρες και τροχούς του φορτηγού είναι τέτοιας τεχνολογίας που θα ανιχνεύει και θα αποτρέπει τον κίνδυνο να «διπλώσει» το φορτηγό.

 Ιστορία 

Το Semi αποκαλύφθηκε στης 16 Νοεμβρίου 2017 σε μια συνέντευξη τύπου, όπου ο Ίλον Μασκ ανακοίνωσε περισσότερες πληροφορίες για το φορτηγό, το πρώτο στην ιστορία της συγκεκριμένης αυτοκινητοβιομηχανίας. Όμως, δεν δήλωσε τότε εμπορική τιμή, αλλά ισχυρίστηκε πως το Semi θα κοστίζει 20 σεντς / μίλι (12 σεντς / χλμ.) λιγότερο για να λειτουργήσει από ένα φορτηγό ντίζελ αν φορτιζόταν σε έναν Megacharger, για τον οποίο η Tesla δήλωσε το 2017 ότι θα μπορούσε να εγγυηθεί τιμή 7 σεντς / kWh (στις Ηνωμένες Πολιτείες). Αυτό βέβαια θα εξαρτάται και από το κόστος του ρεύματος της περιοχής όπου φορτίζεται.

Στις 24 Νοεμβρίου 2017, ο Ίλον Μασκ δήλωσε επίσημα ότι η βασική τιμή του Semi θα ξεκινάει από τα 150.000 δολάρια για την εκδοχή με αυτονομία στα 480 χιλιόμετρα, και από τα 180.000 δολάρια για την εκδοχή με αυτονομία στα 800 χιλιόμετρα. Ακόμα δήλωσε πως η Tesla θα προσφέρει ένα Founder’s Series μοντέλο που θα ξεκινάει από τα 200.000 δολάρια. Επίσης, ανακοίνωσε ότι η Tesla σκοπεύει να δώσει εγγύηση για το σύστημα μετάδοσης κίνησης για 1 εκατομμύριο μίλια.

Στης 7 Μαρτίου 2018, ο Ίλον Μασκ δήλωσε πως το Semi υπεβλήθη στην πρώτη επίσημη δοκιμή, μεταφέροντας μπαταρίες από την Νεβάδα στην Καλιφόρνια.

Στης 24 Αυγούστου 2018, το πρωτότυπο του Semi οδήγησε μόνο του (χωρίς συνοδεία βοηθητικού οχήματος) για μια εβδομάδα και έφτασε στα κεντρικά της J. B. Hunts στην πολιτεία του Αρκάνσας.

Τον Ιούνιο του 2019, η εταιρεία εξέδωσε πρόγνωση ότι η παραγωγή θα ξεκινήσει στα τέλη του έτους 2020. Μερικούς μήνες μετά, στην συνέλευση επενδυτών του τρίτου τετραμήνου, τον Οκτώβριο του 2019, η Tesla επιβεβαίωσε τον στόχο της για την έναρξη της παραγωγής 1 χρόνο μετά, εντός του 2020. Μερικές εβδομάδες μετά, στη συνέλευση επενδυτών του τετάρτου τετραμήνου του 2019, o Ίλον Μασκ, σχολίασε πάνω στην περιορισμένη παραγωγή των μπαταριών και το πως το γεγονός ότι επιλεγούν να χρησιμοποιούν τις μπαταρίες για τα επιβατικά αυτοκίνητα επηρεάζει το χρονοδιάγραμμα του Semi. Στα μέσα Ιανουαρίου του 2020, η Tesla ανακοίνωσε το χειμερινό δοκιμαστικό πρόγραμμα για να δοκιμάσουν της επιδόσεις του Semi σε χαμηλές θερμοκρασίες και σε καταστάσεις χαμηλής πρόσφυσης.

Τον Ιανουάριο του 2020, η Matchbox αποκάλυψε μια μικρή έκδοση παιχνίδι του Tesla Semi.

 Χαρακτηριστικά 

Ο αεροδυναμικός σχεδιασμός του Semi είναι εμπνευσμένος από τα ιαπωνικά τρένα υψηλών ταχυτήτων.

Το κάθισμα του οδηγού βρίσκεται στο κέντρο της καμπίνας. Η οροφή επιτρέπει σε έναν ενήλικα να σηκωθεί.

Η ακτίνα στροφής του Semi είναι συγκρίσιμη με αυτή των Tesla Model Y και Tesla Model 3, σύμφωνα με την Tesla. 

 Παραγγελίες 
Οι πρώτες προ-παραγγελίες ξεκίνησαν ήδη από την ημέρα της επίσημης παρουσίασης του Semi και μέχρι τα μέσα Ιανουαρίου του 2018 οι προ-παραγγελίες είχαν φτάσει τις 450. Αρχικά, η επίσημη προκαταβολή ήταν 5.000 δολάρια, αλλά μετά αυξήθηκε στα 20.000 δολάρια. Στο πρώτο τρίμηνο του 2018 η Tesla ανακοίνωσε πως είχε φτάσει τις 2.000 προ-παραγγελίες για το Semi.

+ Αξιοσημείωτες παραγγελίες Αγοραστής Ποσότητα Anheuser-Busch InBev 40 Bee'ah 50 DHL Supply Chain 10 FedEx 20 Loblaw Companies 25 PepsiCo 100 Sysco 50 UPS 125 Walmart 45

 Tesla Megacharger 
Στην συνέντευξη τύπου τον Νοέμβριο του 2017, ο Ίλον Μασκ είπε πως η Tesla θα εγκαταστήσει παγκοσμίως ένα δίκτυο φορτιστών με το όνομα Megacharger (Μεγαφορτιστής), που θα τροφοδοτείται από ηλιακά πάνελ και θα μπορεί να φορτίζει 400 μίλια / 640 χιλιόμετρα αυτονομίας μέσα σε 30 λεπτά. Για να το καταφέρει αυτό, είναι πολύ πιθανό να έχει ισχύ πάνω από ένα megawatt.

 Δείτε επίσης 
 Tesla, Inc.
 Tesla Cybertruck 
 Ηλεκτρικό όχημα 

 Παραπομπές 

 Εξωτερικοί σύνδεσμοι 

  - Η επίσημη διεθνής ιστοσελίδα του Tesla Semi.
 Numbers starting to add up for Tesla trucks: DHL executive, president at DHL Supply Chain comments, Reuters, February 23, 2018.
 Tesla Semi orders list; 646 as of July 29, 2019.

Semi
Semi
Κατηγορία:Ηλεκτρικά αυτοκίνητα
Κατηγορία:Ηλεκτρικά Φορτηγά
Κατηγορία:Μοντέλα φορτηγών